Masai Mara  Masai  Mara Rahvuspark on sisuliselt Serengeti tasandike põhjaosa.  Ehkki Serengeti park on peale Keenia iseseisvumist jagatud poliitiliselt kaheks - Masai Maraks Keenias ja Serengetiks Tansaanias - on tegemist ühe hiiglasliku reservaadiga, mida iseloomustab eelkõige hämmastav metsloomade arvukus. Seda eriti nn. Suure Migratsiooni ajal (vt. allpool). Masai Mara asub 1000-2000 m kõrgusel merepinnast.  Territooriumi katavad valdavalt savann ja akaatsiapuhmad. Rahvuspargis on loendatud 3000 elevanti ja nii  palju lõvisid, leoparde ja gepardeid, et see võib mõnel hetkel tüütuna tunduda. Pargi suureks väärtuseks on aeglaselt kasvav musta jõehobu populatsioon. Jõgedes on jõehobule lisaks krokodillid, taevas lendavad tuhanded linnud.        Eelkõige on savanni hiiglaslikud rohumaad aga koduks tohututele gnuu- ja sebrakarjadele, antiloopidele,  gasellidele, kaelkirjakutele ja pühvlitele, kes turistide õnneks on rohu piisavalt madalaks nosinud, et ideaalset vaatlust võimaldada. Masai Mara safarid on pidu eksootika- ja loomasõpradele.  Reservaat asub masaide traditsioonilistel karjaaladel, selle sissepääsu juures on väikesed masaide külakesed, kelle elanikud teevad kõik, et pargi turistidevoo rahadest manti saada. Tehke külavanemale veidi meelehead ja te saate ringi vaadata, külaelanikke kõnetada ja loomulikult arvukaid pakutavaid suveniire  osta.